**E L Ő T E R J E S Z T É S**

Kardoskút Község Önkormányzata Képviselő-testületének

2025. október 31. napi rendes (munkaterv szerinti) ülésére

**Tárgy:** Egyebek – A 2026. évi belső ellenőrzési terv elfogadása

**Előadó:** Varga Pál polgármester és dr. Lipták Péter jegyző

**Előterjesztés tartalma:** határozat-tervezet

**Szavazás módja:** egyszerű többség

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 19. § (3)-(6) bekezdései szerint. a jegyző köteles - a jogszabályok alapján meghatározott - belső kontrolirendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását.

A jegyző köteles gondoskodni - a belső kontrolirendszeren belül - a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével.

A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is. A költségvetési szervek belső kontrolirendszeréről és belső ellenőrzéséről szóló 370/2011.(XII.31.) Kormányrendelet (a továbbiakban Bkr.) 16. (1) bekezdése szerint: Ha a költségvetési szerv nem foglalkoztat belső ellenőri a költségvetési szerv vezetője köteles gondoskodni a költségvetési szerv belső’ ellenőrzési tevékenységének külső’ szolgáltató bevonásával történő megszervezéséről és ellátásáról.”

A fentiekből adódóan Jegyző a belső ellenőrzési feladatokat külső szolgáltatóval szervezte meg az önkormányzat nem foglalkoztat belső ellenőrt.

A külső szolgáltató belső ellenőre egyben ellátja a Bkr-ben meghatározott belső ellenőri vezető feladatkörébe tartozó feladatokat is.

A költségvetési szervek belső ellenőrzéséről szóló, többször módosított Bkr. 31. §-a szerint a költségvetési szerv részére kockázatelemzésen alapuló stratégiai és éves ellenőrzési terv készítését írja elő.

Az éves ellenőrzési tervet úgy kell összeállítani, hogy szükség esetén az abban nem szereplő soron kívüli ellenőrzési feladatok is végrehajthatók legyenek.

Az éves ellenőrzési terv a Bkr. 31. §-ának rendelkezései szerint és az államháztartásért felelős miniszter által kiadott szakmai módszertani útmutató tartalmát figyelembe véve került összeállításra, a megbízott belső ellenőr véleményének a kikérése mellett.

A belső ellenőrzés általános stratégiai célja, hogy elősegítse az Önkormányzat irányítása alá tartozó költségvetési szervek gazdálkodásának hatékonyságát, eredményességét, gazdaságosságát az alaptevékenységként meghatározott feladat ellátási követelményeknek megfelelő teljesítése mellett.

Az Mötv. 119. § (5) bekezdése szerint a helyi önkormányzatra vonatkozó éves belső ellenőrzési tervet a képviselő-testület az előző év december 31-éig hagyja jóvá.

Az ellenőrzési terveket az előző időszakban lefolytatott ellenőrzések tapasztalataira, a jegyző javaslatait is figyelembe véve készítettem el, az előterjesztés mellékletét képező tartalommal.

Kérem a tisztelt Képviselő-testületet, hogy az előterjesztést megvitatni, a határozati javaslatot elfogadni szíveskedjenek!

Kelt: Kardoskút, 2025. október 22.

Varga Pál s.k.

polgármester

**Határozati javaslat**

Kardoskút Község Önkormányzatának Képviselő-testülete úgy dönt, hogy Kardoskút Község Önkormányzat 2026. évi belső ellenőrzési tervét az előterjesztés 1. számú melléklete szerinti tartalommal elfogadja.

**Határidő:** folyamatos, de legkésőbb 2026. december 31-ig

**Felelős:** dr. Lipták Péter jegyző